**Сцэнарый работы пляцоўкі “Бібліятэчны падворак” (“Восень у Завоссі”)**

**13.30 Музычны нумар Крушына “Жыву ў Беларусі”**

**12.35. Вяд.:** Дзень добры, паважаныя сябры! Баранавіцкая раённая цэнтралізаваная бібліятэчная сістэма шчыра вітае вас на чарговым свяце, прысвечанам жыццю і творчасці адама Міцкевіча “Восень у Завоссі”! Нагадаем, што арганізатарамі свята з’яўляюцца Дзяржаўны музей гісторыі беларускай літаратуры і Баранавіцкі раённы выканаўчы камітэт.

Багатая і шчодрая на таленты беларуская зямля... Мастакі і паэты, скульптары і навукоўцы, людзі розных прафесій і творчых кірункаў ўславілі родную краіну не толькі ў яе межах, але і далёка па за імі. Шмат таленавітых асоб, уклад якіх у розныя галіны жыццядзейнасці чалавека цяжка пераацаніць, падаравала чалавецтву Беларусь. Імёны Францыска Скарыны, Міхаіла Агінскага, Напалеона Орды, Вінцэнта Дуніна-Марцінкевіча, Яна Чачота і многіх-многіх іншых, знаемы адукаванаму чалавеку ў незалежнасці ад таго, дзе ен жыве.

Але есць небасхіле літаратурных зорак постаць, якая і праз стагоддзі лічыцца эталонам культурнага дзеяча, паэта і публіцыста – імя ёй Адам Міцкевіч. Ён падняў на незвычайную вышыню веліч і прыгажосць беларускага краю, раскрыў ў сваёй творчасці багацце традыцый і абрадаў, сюжэтаў балад і паданняў, вобразаў і матываў беларускага народа, які на доўгія гады стаў яму родным і блізкім.

Яго творы перакладзены больш чым на 30 моў свету, і хоць пісаў Міцкевіч на польскай мове, яго біяграфія і творчасць самым цесным чынам звязаны з беларускай зямлёй. Памяць паэта ўвекавечана не толькі ў Польшчы і Беларусі, Літве, Расіі, Украіне, Германіі, Турцыі, Францыі, Італіі і Грузіі, але, нават імем нашага знакамітага земляка названы кратэр на Меркурыі. Згадзіцеся, гаворыць гэта аб многім!

**12.40. Музычны нумар Крушына “Мая родная вёска”**

**12.45. Вяд.:** Сення, пад час правядзення раённага свята “Восень у Завоссе”, якое чарговы раз праходдзіць на тэрыторіі музея-сядзібы – малой радзімы паэта, мы падрыхтавалі для вас шмат чаго цікавага.

Па-першае, асаблівую ўвагу хацелася б звярнуць на квэст-гульню “Спадчына роднага краю”, прысвечаную як жыццю і творчасці Адама Міцкевіча, так і Году народнага адзінства. Усіх тых, хто хоча не проста адпачыць, а весела і займальна правесці час, і вярнуцца дадому з памятным падарункам, мы запрашаем прыняць у ей удзел. Для гэтага неабходна прайсці рэгістрацыю, атрымаць маршрутны ліст і, захапіўшы з сабою ўсмешку і добры настрой, пачаць праходзіць пазначаныя ў гэтым лісце пляцоўкі. Звяртаем вашу увагу на тое, што квэст-гульня будзе доўжыцца з 12.00 да 14.00 гадзін, а а падвядзенне вынікаў адбуддзцца ў 15.00 гадзін, тут, на нашай пляцоўке.

І гэта яшчэ не ўсе.

Адправіцца ў завочнае падарожжа па прыгожым і памятным мясцінам нашага раена дапаможа фотавыстава “Па сцяжынках роднага краю», а паглыбіцца ў гісторыю святкавання свята “Восень ў Завоссе” можна ў любы момант з дапамогай фотааб’ектыва “Летапіс у фотаздымках”.

Праверыць сваю эрудыцыю, якая тычыцца жыцця і творчасці Адама Міцкевіча зможа кожны, хто наведае выставу-інсталяцыю “Талент, як катэгорыя вечнасці”, дзе вам, дарагія госці свята, будзе дана магчымасць даць адказы на крыжаванку “Адам Міцкевіч. Гартаючы старонкі жыцця” і, нават, адчуць сябе сапраўдным перакладчыкам і знаўцам беларускай мовы, прымаючы ўдел у гульне “З павагай да роднага слова”.

Калі вы лічыце сябе знаўцам беларускай народнай кухні, альбо хацелі б даведацца больш пра яе асаблівасці, раім стаць удзельнікам гульні-практыкума “Беларускі абрус дорыць стравы на любы густ”, а паспрабаваць свае магчымасці ў “сляпым” адгадванні дароў нашых беларускіх палеў і ніваў вы зможаце ў гульне-таямніцы “Багацце беларускага свірну”.

Дакрануцца да творчасці Адама Міцкевіча і прачытаць урывак з яго непраўзайдзеных твораў зможа кожны, прыняўшы ўдзел у адкрытым мікрафоне “Натхненне дорыць родная зямля”

На тэрыторыі нашага “Бібліятэчнага падворка” на памяць аб свяце можна набыць сувенірную прадукцыю і паспрабаваць шчасця ў бяспроігрышнай латарэе “Бібліялато”. Упэўнена, што атрыманыя прызы прыйдуцца вам па густу.

Працуе ў нас і традыцыйная літаратурная пляцоўка “Зямлі маёй і талент, і натхненне”. Сення вас чакае сустрэча з сапраўды таленавітымі людзьмі – літаратарамі Баранавіцкага і Нясвіжскага раёнаў.

**12.50. Музычны нумар ДШІ в.Новая Мыш “Ружа кветка”**

**12.53. Вяд.:** А пачаць нашае свята мы запрашаем на гэтую сцэну чалавека, які ўжо стаў сябрай нашай бібліятэчнай сістэмы, галоўнага ініцыятара правядзення першых навукова-краязнаўчых чытанняў “Па слядах Яна Чачота”, калумніста газеты “Культура”, арт-куратара, гісторыка і архівіста Зьміцера Юркевіча.

**12.55. Выступ Зьміцера Юркевіча**

**13.07. Музычны нумар ДШІ в.Новая Мыш “Лодка”**

**13.10. Сцэнка №1**

*Дзед выходзіць на сцэну і азіраючыся бармоча сабе пад нос.*

Д.: Ну і дзе ён? Вось зараза! Дамовіліся ж, у восем гадзін каля майго агароду! Неее, будзе недзе швэндацца, лясы з кожным тачыць. Так і ведаў, што няма на яго надзеі ніякай. Канееешне, задаецца Сцепка, што толькі ў яго на веске трактар, вось і задраў свой нос да аблокаў. Запамятаваў ужо, як ад мяне крапівой па мягкаму месцу атрымліваў, калі ў дзяцінства за яблыкамі ў мой сад лазіў. А цяпер ен ужо хто? Прадпрымальнік! Тудыць яго растудыць!

*Выходзіць бабака.*

Б.: Ты чаго гэта, Пятро, шуміш з самай раніцы? І сну на цябе няма? Грэў бы свой артрыт на печцы, дык жа не, ходзіш тут, варон палохаеш, сабак дразніш.

Д.: Ну давай, Марыля, яшчэ і ты мяне пакрыўдзіць надумай! Чаму гэта я варон палохаю? Я, каб ты ведала, сеннячы амаль што пры парадзе! І нават пабрыўся з самага рання.

Б.: Бачу што пабрыўся. Зусім другая справа, а то хадзіў як дікабраз стары, сівыя калючкі наставіўшы. Дык хоць бы барада была густая ды мяккая, як у Федзькі Марыінага, а ў цябе што? Два кактусы ў розныя бакі тырчаць. Тьфу!

Д.: Многа ты разумееш у вусах ды бародах! Вось жа склочная жанчына! Абы толькі нос свой любапытны ўсунуць куды трэба і куды не трэба. Як цябе твой Іван вытрымліваў?

Б.: Ты майго Івана не чапай! Мой мужык не табе чата быў! Не шляўся, як ты па вуліцы без справы, а гаспадаркай займаўся!

Д.: Вось жа старая заноза! А я чым займаюся? Сцепку чакаю! Ен, пустазвон, абяцаў мне агарод трактарам успахаць. Але ж відаць, язык у яго, як і ў цябе, больш на памяло падобны. Амаль гадзіну ўжо тут тапчуся, а ні яго, ні машыны ягонай не чуваць нідзе.

Б.: А мне канем запахалі. Дзеці прыязджалі ў тую нядзелю, таксама хацелі трактар наняць, але я не згадзілася. Галавой разумею, што так можа і хутчэй, і спадручней, але ж канем неяк душеўней ці што… Здаецца, што зямліца з-пад плуга пахне неяк інакш… Маладосцю хіба? Адразу ўспаміны перад вачыма. Іван, малады ды дужы, плугом запраўляе, а дзіцяткі мае, як тыя вераб’янята з бакоў па кочках скачуць. І шчабечуць нешта, смяюцца. А ад зямелькі водар паўстае такі цёплы і мяккі, што аж галава кружыцца.

Д.: Да ну тябе, Марыля! Не была б то жанчына! То як аса тая жаліш, слова ад цябе добрага не пачуешь, а праз хвіліну такую гаворку заводзіш, што і не ведаеш, ці то слязу пусціць, ці то песню душэўную, як успамін аб даўно забытай маладосці заспяваць.

Б.: Не трэба слязу *(усміхаецца*). Заплытае яна ў маршчынах тваіх. А вось каб была барада, як ў Федзькі Марыінага, яна б там схавалася. Ніхто б і не ўбачыў, што я цябе да слез давяла.

Д.: Так, памаўчы! Вот што за жмінда! Абы толькі настрой сапсаваць. Мала мне Сцепкі-балбеса, дык і ты яшчэ тут са сваей барадою прыстала. Вось перастану зусім брыцца, будзеш праз забор на мяне касматага пазіраць!

Б.: Так гэта ты для Сцепкі прыбраўся?

Д.: Для якога Сцепкі! Яшчэ чаго прыдумай! Хай ен сам на сябе ў люстэрка гляне. Барада, як у турка! Што за мода цяперачы? Хлопцы самі сябе дзядамі робяць! Унук мой дык зусім з глузду з’ехаў. Раз у месяц ходзіць яе стрыгчы ў нейкі салон. Пачакай, як жа ен гаварыў… Ці то барбекю, ці то барбершоп. Заўседы я гэтыя словы путаю! Да ну іх!

Б.: Хай робяць што хочуць, іх дзела маладое. А ты-та, стары, куды лыжы навастрыў?

Д.: Як куды? Сення ж свята ў сядзібе Міцкевічаў! Памятаеш, мы з табою туды разам хадзілі год назад?

Б.: А і сапраўды. Трэба і мне схадзіць. З агародам я ўжо разабралася, а дома сядзець яшчэ за зіму надакучыць.

Д.: Ну дык ідзі збірайся. Разам пойдзем. Тым больш, што недзе трактар стракоча, мусіць Сцепка ўсе ж такі выбраўся. Пройдзецца плугам пару раз і ўсе я свабодны.

Б.: А я з безбародымі на спатканне не хажу! *(смяецца)*. Ладна-ладна, жартую я! А то ўжо аж вусы тапоршчыцца сталі ад абурэння! Пайшлі. Пакуль Сцепка сваю справу зробіць я і збяруся.

*(Уходзяць)*

**13.15. Вядучы:** А зараз, паважаныя сябры, мы з задавальненнем запрашаем на гэтую сцэну філіял Дзяржаўнага музея гісторыі беларускай літаратуры “Беларуская хатка” з іх музейна-педагагічным заняткам “Падарожжа ў чароўны свет батлейкі”

**13.17. Батлейка**

**13.35. Вяд.:** Паэзія - як адно з самых выдатных напрамкаў мастацтва, аб'ядноўвае вакол сябе таленавітых людзей і людзей, якія з'яўляюцца прыхільнікамі іх літаратурнага дару. З яе дапамогай можна выказаць усю гаму чалавечых эмоцый, пачуццяў і адценняў настрою. З дапамогай літаратурнага слова можна перадаць боль і гнеў, радасць і роспач, любоў і нянавісць.

Сёння, на нашай літаратурнай пляцоўке свой талент вам будуць дарыць літаратары Баранавіцкага і Нясвіжскага раёнаў, і зараз мы з задавальненем запрашаем на гэтую сцэну Лукошка Марына. Нарадзілася Марына Пятроўна ў горадзе Баранавічы. Скончыла медыцынскае вучылішча, дзе атрымала Грант ў намінацыі «Спяваю сваю прафесію».Тэматыка вершаў разнастайная. Замужам, выхоўвае чацвярых дзяцей. Любіць чытаць. Пераважна бярэ літаратуру ў Лаўрынавіцкай сельскай бібліятэцы.

**13.45 Выступ Лукошка**

**Вяд.:** Дзякуй, Марына Пятроўна, а наша свята працягваецца і яшчэ раз пераканацца ў тым, што Баранавіцкі раен шчодры на таленты нам з вамі дазволіць наступны выканаўца сваіх вершаў. Запрашаем на гэтую сцэну Танюкевіч Святлану Чаславаўну. Нарадзілася яна ў вёсцы Рачканы Ляхавіцкага раёна. Скончыла Пінскае педагагічнае вучылішча імя А.С. Пушкіна. Працавала настаўніцай пачатковых класаў Лаўрынавіцкай сярэдняй школы Баранавіцкага раёна, сацыяльным педагогам і выхавальнікам Валожынскага сацыяльнага прытулку.

З 2013 года - дырэктар Лаўрынавіцкага сельскага дома культуры.

Складае вершы і казкі на беларускай мове.

**13.55 Выступ Танюкевіч**

**14.05 Сцэнка №2**

*На сцэну выходзяць дзед і бабка. Дзед выразна чытае верш.*

Д.: Няшчасны той, хто пра ўзаемнасць толькі сніць,  
Няшчасны, у каго ў душы - нуда пустэчы.  
Ды больш няшчасны той, чые з каханнем стрэчы  
Ужо ў мінулым - іх ніколі не забыць!

Б.: Ты што гэта, Пятро? Няўжо недзе паспеў да чарачкі прыкласціся? Каб знала, што ты такі несумленны, не пайшла б с табою нікуды. Глядзі, людзі вакол гуляюць, адпачываюць, песні пяюць, а ты ўжо прычасціўся!

Д.: Да ну, прычасціўся! Я, нават і не нюхаў нічога акрамя гарбаты! Вот абы табе на добрых людзей паклеп наводзіць! Я, каб ты ведала, рэпетырую, голас настрайваю. Амаль як вопытныя спевакі. Толькі яны перад канцэртам яйкі сырыя пьюць, а я гарбату з медам. Мёд, дарэчы, у гэтым годзе знатны! Толькі адкрыеш слоік, а водар ужо па ўсей хаце. Летам, цяплом і кветкамі пахне.

Б.: Ты размову не перавадзі. Мёд, ен і ў Афрыцы мёд. Ты мне лепш скажы, што ты, артыст, задумаў?

Д.: Што-што… Убачыш. Але дам табе адну падказку. Чым славіцца на ўвесь свет наш зямляк Адам Міцкевіч? Вершамі! Ты што, не адчуваеш, як само паветра гэтых мясцін поўніцца паэтычным і лірычным натхненнем, а наваколле нібыта шэпча табе ціхенька: “А паспрабуй і ты верш скласці. Глядзі, як прыгожа навокал, як велічна і непаўторна”. Няўжо не адчуваеш?

Б.: Я адно адчуваю. Што ногі мае мерзнуць пачынаюць. Трэба было шкарпэткі цяплейшыя надзець. А ўсе ты вінаваты! Давай хутчэй збірайся, свята скончыцца пакуль ты з хаты выйдзеш! Твае словы? Твае.

Д.: Эх, Марыля! Добрая ты жанчына, але прызямленая. Няма ў табе паэтычнай іскаркі. Вось пірагі з дранікамі ў цябе самыя смачныя атрымліваюцца, а вершы складаць, гэта табе не бліны жарыць. Тут талент патрэбны.

Б.: Ой, таленавіты адгукнуўся! Смачныя бліны пажарыць, гэта ж цэлая навука. І ўвогуле, кожная справа старанных любіць.

Д.: А вось з гэтым я згодны. Так што хопіць спрачацца, а пойдзем паглядзім на людзей, для якіх музыка паэзіі адно і тое ж, што і музыка душы. Іх душы заспяваюць, глядзіш і нашыя адгукнуцца.

*(уходзяць)*

**Вяд.:** Кажуць, што кожны чалавек з нараджэння надзелены якім-небудзь талентам, самае галоўнае здолець развіць яго ў поўнай меры. На жаль, у сілу нейкіх жыццёвых абставінаў, паўсядзённай мітусні і, часцяком, няўпэўненасці ў сваіх сілах ўдаецца гэта далёка не ўсім. Тым больш каштоўныя і цікавыя людзі, якія дазволілі свайму таленту раскрыцца. Таму мы з задавальненнем запрашаем на нашу сцэну літаратараў Нясвіжскага раёна начале з Кулік Зояй Мікалаеўнай членам Саюза пісьменнікаў Беларусі, членам Міжнароднай асацыяцыі пісьменнікаў і публіцыстаў, членам літаратурна-музычнага аб'яднання «Волошки», аўтарам паэтычных зборнікаў.

**14.10 Літаратары Нясвіжскага раёна**

**14.55 Сцэнка №3**

*Дзед з бабкай выходзяць на сцэну.*

Б.: Ну што, артыст? Чаму ж са сваім вершам на сцэну не выйшаў? Спалохаўся хіба?

Д.: Сказаць па праўдзе, Марыля, не ў страхе справа. Хаця і ён, канешне быў. Тут другое. Я ж чалавек хоць і просты, але ж разумею, што прачытаць, няхай і выразна, але чужы верш, гэта зусім не тое, што свой.

Б.: Твая праўда, Пятро. І хоць ты і лічыш мяне прызямленай жанчынай, я таксама думаю, што людзі, здольныя перадаць свае думкі і пачуцці простымі, але такімі зразумелымі кожнаму з нас словамі, варты атрымаць сваю порцыю ўвагі і шчырых апладысментаў.

Д.: І вось паглядзі, ты заўважыла, што ўсе паэты, вершы каторых гучалі сення, людзі простыя і шчырыя, такія як мы з табою. Здаецца, няма ў іх ні кроплі зайздрасці, злосці і подласці.

Б.: Так і ёсць. Бо не можа чалавек, якога Гасподь пацалаваў, даруючы талент, насіть каменні за пазухай. Не зможа ен тады пісаць так пранікнена, усхваляючы прагажость і веліч роднага кутка, шчырасць і адкрытасць людзей, што тут жывуць і працуюць. Не зможа дрэнны чалавек падабраць словы, каб перадаць усю любоў і пяшчоту да блізкіх яму людзей.

Д.: У гэтым і есць іх асаблівасць. Узяць, напрыклад, мяне… Мае сэрца можа перапаўняцца рознымі пачуццямі, якія, здаецца, вось-вось паглынуць мяне з галавою, а выразіць словамі ўсе гэта ў мне не атрымліваецца амаль ніколі. Вось памятаю адзін выпадак…

Б.: Слухай, Пятро. Давай ты мне па дарозе аб ім раскажашь? Госці свята ўжо збіраюцца па дамах, мабыць і нам пара. Да і, сапраўды кажучы, ногі мае зусім змерзлі, так і захварэць не доўга.

Д.: Нічога, у мяне ж мед ёсць. Але ж жарты жартамі, а праўда твая. Пайшлі, Марыля. Будзем спадзявацца, што не апошняе гэта свята на радзіме Адама. Будзе повад яшчэ не аднойчы сустрэцца. Глядзіш, і я на сцэну калі-небудзь падымуся за сваей порцыяй увагі і шчырых апладысментаў.

(Уходзяць)

**Пасля заканчэння сцэнкі, гучыць нейтральная фонавая мелодыя.**

**15.00 Падвядзенне вынікаў квэст-гульні**

**Вяд.:** Паважаныя сябры! Хвілінку ўвагі! Запрашаем усіх, хто прымаў удзел у квэст-гульне падыйсці да нашай сцэны. *(чакаем пакуль збяруцца удзельнікі)* Для вызначэння пераможцаў на нашу сцэну запрашаем дырэктара Баранавіцкай раённай цэнтралізаванай бібліятэчнай сістэмы Таццяну Міхайлаўну Лайша.

***Пасля ўручэння ўзнагарод і падзяк удзельнікам свята зноў выходзіць вядучая.***

**15.20 Вяд.:** Ведаеце, якая выдатная і адметная ўласцівасць ёсць у традыцый? Іх сталасць і працягласць. Яны бываюць розныя: народныя, сямейныя, бытавыя, фальклорныя, але так прыемна, калі і ў культурным жыцці нашага раёну, узнікаюць свае традыцыі і асновы. Назіраючы за тым, з якім непазменным поспехам і размахам праходзіць свята ўшанавання памяці Адама Міцкевіча “Восень у Завоссі” можна з ўпэўненнысцю казаць аб тым, што наша скарбонка культурных праектаў папоўнілася яшчэ адной традыцыяй, якая, спадзяемся, застанецца з намі на доўгія гады. Але гэта ўсё потым, а зараз мы з вамі развітваемся. Да новых сустрэч!

*Загадчык аддзела выдавецкай дзейнасці*

*Святлана Кропатава*